**Кітапхана –білім ордасы**

Мақсаты: 1) кітаптың адам өміріндегі орны туралы түсінік беру;

2)кітапқа қызығушылығын арттыру,сөйлеу мәнерін дамыту;

3) кітапты сүюге баулу, кітапты күтіп ұстау ережесін білу.

Көрнекі құралдар: балалар әдебиетінен кітап көрмесі, ертегі кейіпкерлерінің слайдтары.

Мұғалім:

Сәлеметсіңдер ме балалар!

Бүгін біз кітапхана туралы айтатаын боламыз, кейіпкерлерді табатын және кітапты күтіп ұстау ережесімен танысамыз.

Кітапхана – сөзінің мағынасы нені білдіреді?

Ол араб тілінен енген сөз, жазу қоймасы деген мағына білдіреді.

**1-оқушы**

Білесің бе кітап білім ұясын,

Келесің мұнда, өмірге азық жиясың

Оқып біліп, зерттеп көріп санаңа

Терең білім, ой маржанын құясың,

Дейді ойшылдар «Кітап-білім бұлағы»,

Кітапхана сол кітаптар тұрағы.

Көп үйреніп, көп оқыған баланың

Анық тағы білімпаз боп шығары.

**2-оқушы**

Адамның досы кітап – өмір кілті,

Тең емес оған жиған мүлкің,

Ақылшы жанға серік,

Ақыл-ой қазынасы, өмір көркі.

Ал сендер кітаппен дос болғыларың келе ме?

Ендеше мына суреттерге қараңдар.

Сендер келгенше бізде қонақтар болды. Қане, олар кімдер екен№

Кебіс кімдікі? (ханшайымдікі)

Себеттегі самса? (Қызыл телпек)

Жыртық шапан? (Алдар көсе)

Кілт? (Буратино)

Хат (Хат тасушы Печкин)

* Жарайсыңдар, бірақ біз көп қанақ шақырғанбыз. Олар неге келмей жатыр екен?(есік қағылады) Ол кім екен?

**Хат тасушы атай:** Бұл мен, хат тасушы атаймын, сізге жедел хат әкелдім.

**Мұғалім:** Олай болса оқиық, кім жазған екен?

Кәне сендер маған көмектесіп жіберіңдер.

1. Мерекеге келе алмаймын, менің есегім жоғалып кетті, мен оны табуым керек. (Қожанасыр)
2. Мерекеге сондай барғым келеді, бірақ Африкадағы жануарлар ауырып қалды, соларға барамын. (Айболит)
3. Келгім-ақ келеді, бірақ пеш тартпай жатыр. (Жалқау Емеля)

* Олардың келе алмағаны өкінішті. Ал ендіертегілерді шешуге қалайсыңдар?

1. Орман жанында

Үшеуі бір үйде тұрады.

Үш төсек, үш жастық,

Қане олар кімдер?(Үш аю)

1. Ұшып келіп батпаққа түсті

Батпақта оны ұстап алды.

Кім жасыл қабыршақты шешіп,

Бір сәтте сұлу ханшайымға айналды? (Патшайым бақа)

1. Қаймаққа иленген,

Терезеде суытылған,

Сап-сары домаланған. (Бауырсақ)

1. Жерден аспанға ұшу үшін

Оған сыпыртқы керек. (Мыстан кемпір)

Балалар, бәрін шеше аласыңдар екен.Енді мына тапсырманы орындайық. (ертегі кейіпкерлерінің сыңарын табу)

Алдар көсе, Жиренше шешен, Қобланды батыр, Құртқа сұлу, Мыстан кемпір, қу түлкі, аңқау қасқыр, Тазша бала, Дамалақ ана, Қарашаш пен Жиренше, Жеті қарақшы, Робинзон Крузо, Микки Маус, Спанч боб.

Жарайсыңдар балалар! Мына өлең жолдары қай ертегіден екен?

Жол алыс,

Ал себет ауыр,

Отырамын түбірге самсаны жеп. (Маша мен аю)

Шал кемпірге оралды:

Кемпірде жаңа астау.(Балықшы мен алтын балық)

Тартамын, тартамын,

Тіпті де жұла алмаймын (Қызылша)

Балалар, кітапты не үшін оқиды?

Кітапхана- кітаптардың ордасы,

Білсең кітап-нағыз жолбасшы.

Ал білімің –кітап нағыз,

Қанып ішсең сусыныңды қандырады.

Кітап-ұстаз,

Кітап-үйретуші.

Кітап-нағыз дос,жолдас,

Ақылы бұлақ көзіндей еш азаймас.

Балалар,, сендердің қолдарыңда мектептің қандай кітаптары бар? (оқулықтар)

Ал олар қандай күйде?

Жыл бойы кітап иесі оқиды, өзіне бірдеңені белгілейді. Көктемде кітаптарын өткізерде ол бәрін айтып қояды.

**Көрініс: 2 кітап**

1-кітап: Халың қалай, кітабым?

2-кітап: Ой, менсынып алдында ұяттымын. Менің қожайыным сыртқы қабымдыжұлып алды! онымен қоймай беттерімді де жұлды. Одан қайық, ұшақ жасады. Ал сен бүтінсің бе?

1-кітап: Сенің халың маған таныс. Менің оқушым, қол жумай сабаққа отырған емес.беттерімде бір сызық жоқ, тап-таза.

Мен оны қалай болса солай емес, тек беске оқуға үйретемін.

2-кітап: Ал менің оқушым үшке әрең ілігеді. Тіпті екілік те алады. Ой мен сынып алдында ұяттымын.

**Екі кітап қосылып:**Кітап та алма ағашы,

Жемісін бізге беретін.

Тәтті алмаға балашы

Кітабыңның әр бетін.

**«Иә-жоқ» ойыны**

**Кітап нені сүйеді?**

-Кітап бауы(иә)

-Қар не жаңбыр (жоқ)

-Кір қолды (жоқ)

-Ұқыпты қстауды (иә)

Еркелеткенді (иә)

-Қуырылған жұмыртқаны (жоқ)

Еденде жатқанды (жоқ)

Таза қолды (иә)

Төбелескенді (жоқ)

Кітап сөресінде тұруды (иә)

Білгіш оұушыларды (иә)

Балмұздақты (жоқ)

Енді балалар кітапты пайдаланудың ережелерін еске түсірейік.

1.Кітапты тек таза қолмен алуға болады.

2.Беттерін қатты басуға болмайды, одан кітап парағы түсіп қалады.

3.Кітаптың арасына дәптер, қалам салуға болмайды, одан мұқаба үлінеді.

4.Парақты бүктеме, кітап баулығын пайдалан..

5.Тамақ ішкенде кітап оқымау керек.

6.Кітап бетіне қалам немесе қарындашпен сызуға болмайды.

-Осымен, достар! Сендер кітаптың нені сүйетінін, оны қалай ұстау керектігін білдіңдер, кітапханаға жий барып, қызықты кітаптарды оқып жүріңдер. Сау болыңыздар!